****

****

U Zagrebu, 22.04.2025.

**POSLOVNO VELEUČILIŠTE ZAGREB**

na temelju sklopljenih Erasmus+ međuinstitucijskih sporazuma s inozemnim visokoškolskim ustanovama raspisuje

**NATJEČAJ**

za nastavno i nenastavno osoblje za mobilnost u akademskoj godini 2025./2026. u okviru **programa Erasmus+**

**OPĆI DIO**

Poslovno veleučilište Zagreb objavljuje Natječaj za izbor nastavnog i nenastavnog osoblja PVZG kojem će se dodijeliti financijska potpora u svrhu održavanja nastave (STA) na partnerskoj visokoškolskoj ustanovi (samo za nastavno osoblje) ili stručnog usavršavanja (STT) na inozemnoj ustanovi (nastavno i nenastavno osoblje) u zimskom i ljetnom semestru akademske godine 2025./2026.

Poslovnom veleučilištu Zagreb je 2014. godine dodijeljen „*Erasmus Charter for Higher Education (ECHE)*“ (270014-EPP-1-2015-1-HR-EPPKA3-ECHE - HR ZAGREB21) čime je omogućeno sudjelovanje u Erasmus+ programu.

Nastavno i nenastavno osoblje može se prijaviti za mobilnost u svrhu:

* održavanja nastave (za nastavno osoblje);
* stručnog usavršavanja (za nastavno i nenastavno osoblje). Stručno usavršavanje može uključivati nekoliko vrsta aktivnosti:
* *job shadowing* tj. praćenje rada kolega na inozemnoj ustanovi pri obavljanu njihovih stručnihaktivnosti te;
* pohađanje strukturiranog tečaja, radionice ili jezičnog treninga usmjerenog na profesionalne potrebe sudionika.

Broj financijskih potpora koje će PVZG dodijeliti nastavnom i nenastavnom osoblju ovisi o raspoloživosti sredstava. Kandidati koji se prijave na Natječaj, zadovolje sve uvjete Natječaja, a ne uđu u krug financijske potpore članova osoblja, mogu na razmjenu otići o vlastitom trošku.

Natječaj je objavljen **22. travnja 2025. i traje do 30. travnja 2025**. Mobilnost mora biti ostvarena u razdoblju **do 30. srpnja 2026.**

Detaljnije informacije o Erasmus+ mogu se pronaći na mrežnim stranicama Agencije za mobilnost i programe EU (www.mobilnost.hr).

**TKO SE MOŽE PRIJAVITI**

Kandidati/kandidatkinje moraju zadovoljavati sljedeće uvjete:

1. Biti članovi nastavnog i/ili nenastavnog osoblja PVZG, bilo stalno zaposleni ili vanjski suradnici

2. Imati suglasnog neposrednog rukovoditelja o odsustvu kandidata/kandidatkinje s radnog mjesta; 3. Imati potpisanu i ovjerenu potvrdu o odobrenom boravku kandidata/kandidatkinje na inozemnoj

visokoškolskoj instituciji (*Verification Letter*);

4. Imati zadovoljavajuće znanje stranog jezika na kojem će održavati nastavu/stručno se usavršavati

**NA KOJA SE UČILIŠTA MOŽE OTIĆI**

Mobilnost u svrhu održavanja nastave kao i u svrhu stručnog usavršavanja je moguća prema partnerskim visokoškolskim ustanovama s kojima PVZG ima potpisan Erasmus+ međuinstitucijski ugovor o suradnji za ak. god. 2025./2026.

U Erasmus+ programu Ključna aktivnost 1 moguća je mobilnost prema programskim zemljama: države članice EU, Makedonija, Island, Lihtenštajn, Norveška, Srbija, Turska.

Švicarska i Ujedinjeno Kraljevstvo nije prihvatljiva za sudjelovanje kao zemlja pošiljatelj ni kao zemlja domaćin.

**DUŽINA BORAVKA**

Mobilnost osoblja u svrhu održavanja nastave i u svrhu stručnog usavršavanja može trajati (isključujući dane provedene na putu) najkraće 2 dana, a najdulje 2 mjeseca. Uvjet za nastavno osoblje koje se prijavljuje za aktivnost održavanja nastave je održavanje **najmanje 8 sati nastave tjedno**.

Započeta aktivnost mora se održati u kontinuitetu te se ne može prekidati, osim ako za to postoje objektivni razlozi. Mora postojati ravnoteža između broja dana provedenih na aktivnosti i sati održane nastave.

Za mobilnosti u svrhu stručnog usavršavanja međuinstitucijski sporazum nije potreban no, ako se usavršavanje ostvaruje na visokoškolskoj ustanovi, ta ustanova mora biti nositeljica povelje Erasmus

Charter for Higher Education (popis nositelja povelje u Posebnom dijelu Natječaja). U slučaju stručnog usavršavanja na ustanovi koja nema status visokog učilišta, odnos između člana osoblja i dotične ustanove određen je samo individualnim planom rada te se ne sklapa Erasmus+ međuinstitucijski sporazum.

**IZNOS FINANCIJSKE POTPORE**

Za izračun financijske potpore za svaku pojedinačnu osobu (nastavno i nenastavno osoblje) uzimaju se u obzir troškovi života (samo za radne dane provedene na mobilnosti, nužno ne uključujući dane provedene i na putu) te putni troškovi određeni od strane Europske komisije.

Tablica iznosa za životne troškove kao i tablica iznosa za putne troškove nalaze se u Posebnom dijelu Natječaja.

Nastavno i nenastavno osoblje koje se prijavi na Natječaj, uz uvjet da mu je prijava prihvaćena, ali ne uđe u krug stipendiranog osoblja, može na razmjenu otići o vlastitom trošku (tzv. zero-grant staff). Na zero-grant staff se primjenjuju sva pravila kao i za (ne)nastavno osoblje koje će primiti Erasmus+ financijsku potporu.

Nastavno i nenastavno osoblje s posebnim potrebama ima pravo na uvećani iznos financijske potpore (za detalje i opis postupka prijava kandidati su dužni javiti se Erasmus koordinatoru).

*Napomena:* Osoblje ne može dobiti financijsku potporu u okviru programa Erasmus+ ukoliko će

mobilnost biti paralelno financirana iz drugih sredstava koja potječu iz Europske unije.

**PRIJAVNA DOKUMENTACIJA**

Prijavu sačinjavaju sljedeći dokumenti:

1. ispunjen i potpisan obrazac za prijavu mobilnosti
2. preslika osobne iskaznice ili važeće putne isprave
3. životopis na hrvatskom ili engleskom jeziku (na Europass obrascu do 4 stranice)
4. obrazac za nastavni plan (za nastavno osoblje)/plan rada (za nenastavno osoblje) potpisan i ovjeren od strane ovlaštene osobe s inozemne ustanove/poduzeća
5. pozivno pismo s prihvatne ustanove - potpisana i ovjerena potvrda o boravku kandidata/kandidatkinje na inozemnoj instituciji (*Verification Letter*)
6. potvrda o zaposlenju na PVZG iz kojega je razvidno da kandidat/kandidatkinja ima sklopljen ugovor o radu / ugovor o djelu te da mu ugovor važi, odnosno da će važiti, za cjelokupno vrijeme trajanja boravka na inozemnoj visokoškolskoj ustanovi (potvrda poslodavca o trajanju ugovora o radu / ugovora o djelu) **NE DOSTAVLJATI KOPIJU UGOVORA**
7. potpisana suglasnost nadređene osobe za odsustvo kandidata s radnog mjesta za vrijeme planirane mobilnosti
8. prijavni obrazac za osobe s invaliditetom (po potrebi)
9. Motivacijsko pismo

Prijave moraju biti dostavljene na službenom prijavnom obrascu s priloženom prijavnom dokumentacijom. Svi obrasci mogu se naći u posebnom dodatku Natječaja. Prijave koje su zaprimljene nakon naznačenog roka (u obzir će se uzeti datum na poštanskom pečatu) neće biti razmatrane.

Prijave se ispunjavaju te šalju elektronski (internationaloffice@pvzg.hr) ili dostavljaju osobno u dekanat ili šalju preporučenom poštom i to na adresu Poslovno veleučilište Zagreb – Ulica grada Vukovara 68, 1000 Zagreb (s naznakom: **Natječaj** **za mobilnost nastavnog/nenastavnog osoblja u okviru Erasmus+**).

\* *Prijave podnesene samo* *elektronskim putem neće biti uvažene.*

Svaki kandidat/kandidatkinja dužan je sam kontaktirati nastavnike/djelatnike odgovarajućih zavoda/katedri/odjela/ureda pri inozemnim ustanovama te dogovoriti plan i način rada, kao i vrijeme te trajanje boravka.

**KRITERIJI ZA ODABIR KANDIDATA I POSTUPAK IZBORA KANDIDATA**

**Prijava i potpuna dokumentacija predaju se u dekanat do 30. travnja 2025. u 12.00 sati (datum primitka!).**

Odabir kandidata provest će Povjerenstvo za međunarodnu mobilnost Poslovnog veleučilišta Zagreb.

Prijavljeni kandidati ocjenjivat će se i prema sljedećim kriterijima poredanim po redu važnosti:

1. potpuno i ispravno ispunjen prijavni obrazac te kompletna dokumentacija tražena Natječajem
2. znanje jezika stručnog usavršavanja odnosno jezika na kojem će se izvoditi nastava
3. kvaliteta nastavnog plana/plana rada
4. korist za daljnji rad na matičnoj ustanovi
5. dužina boravka u skladu s opsegom aktivnosti
6. način diseminacije iskustva po povratku na matičnu ustanovu
7. sveopća kvaliteta kandidata
8. prednost će se dati kandidatima/kandidatkinjama koji do sada nisu sudjelovali u Erasmus programu

**N.B.** U natječaju se prednost daje mobilnostima kojima je svrha održavanje nastave na stranim učilištima!

**POSTUPAK IZBORA KANDIDATA**

Postupak izbora odvija se u tri kruga:

1. krug - administrativna provjera prijava
2. krug - evaluacija nastavnog plana/plana rada;
	* + 1. 3. krug - izbor kandidata/kandidatkinja za mobilnost od strane Povjerenstva za izbor kandidata.

**OBJAVA REZULTATA NATJEČAJA**

Konačni rezultati Natječaja objavit će se na email adrese kandidata i web stranicu PVZG.

Izabrani kandidati/kandidatkinje dužni su se prije i po povratku s inozemne ustanove pridržavati propisane procedure (o kojoj će biti obaviješteni) te PVZGdostaviti zatraženu dokumentaciju. Prijavom na Natječaj kandidati/kandidatkinje pristaju da se njihovo ime objavi na popisu izabranih/odbijenih kandidata ili na listi čekanja.

**POSTUPAK ŽALBE**

Protiv odluke o odabiru kandidata može se podnijeti žalba Povjerenstvu za mobilnosti PVZG u roku od 8 dana od objave rezultata natječaja. Žalba se podnosi u pisanom obliku i predaje se u Urudžbeni ured (dekanat) PVZG.

**ZAVRŠNA NAPOMENA**

Eventualne izmjene i nadopune natječaja bit će objavljene na službenim internetskim stranicama

Poslovnog veleučilišta Zagreb.

Prijavom na natječaj kandidati pristaju da se njihovo ime javno objavi u svrhu natječaja za Erasmus+ programa - ključne aktivnosti 1 u akademskoj godini 2025./2026.

Izabrani kandidati/kandidatkinje dužni su se prije odlaska na i po povratku s inozemne visokoškolske ustanove pridržavati propisane procedure (o kojoj će biti obaviješteni) te PVZG dostaviti potrebnu dokumentaciju.

**KONTAKT ZA DODATNE UPITE**

Neven Šipić, prodekan za međunarodnu suradnju i mobilnosti

email: neven.sipic@pvzg.hr